Tidligt mandag morgen blev en af de ansatte på Frydenstrandskolen i Frederikshavn mødt af knuste ruder og en noget uventet gæst. En indbrudstyv som slet ikke havde forladt gerningsstedet – han blev nemlig fundet sovende inde på lærerværelset. Skolen kontaktede Nordjyllands Politi, og et par betjente kom for at vække den sovende indbrudstyv. Tyven blev taget med på politistationen, hvor han blev anbragt i detentionen. Det skriver Nordjyllands Politi i en pressemeddelelse.

Opsummering:
Natten til mandag blev en indbrudstyv fundet sovende på Frydenstrandskolen i Frederikshavn. Han blev vækket af to betjente.